 Waqtigan aynu joogno dadku waxay jecel yihiin inaad baxdo oo hawsho qabato laakiin kuuma ogolaanayaan inaad la wadaagto aragtidaada una tilmaaanto sida adiga kula haboon ee hawshan loo qaban karo, Waxa laga yaabaa in maskaxdaada ay ka buuxaan fikirado badan oo sugaya in la hawl galiyo, dadka badankiisuna ay diidaan inay dhagahoodu ku amaahiyaan si aad ula wadaagtid waxa maskaxdaada ka guuxaya, arrintani waxay kaa qaadaysaa furfurnaashihii aad shaqada u haysay maadaama aad dareensan tahay inay jirto boqolaal qaab oo ka sahlan, ka qurux badan, ka horumarsan, kana macaash badan laakiin ayna gacmaha sare kuu ogolayn inaad farta ugu fiiqdid. 